**SAISTOŠIE NOTEIKUMI**

Liepājā

|  |  |
| --- | --- |
| 2023. gada \_\_. \_\_\_\_\_\_\_ | Nr.  (prot. Nr., .§) |
| **Liepājas valstspilsētas pašvaldības stipendiju piešķiršanas saistošie noteikumi** |  |
|  | *Izdoti saskaņā ar Pašvaldību likuma 4. panta pirmās daļas 6. punktu, 12. punktu un 44. panta otro daļu* |

1. **Vispārīgie jautājumi**
2. Saistošie noteikumi nosaka kārtību, kādā Liepājas valstspilsētas pašvaldība (turpmāk arī – pašvaldība) piešķir stipendiju speciālistu piesaistei pašvaldības institūcijās un kapitālsabiedrībās.
3. Saistošo noteikumu mērķis ir sekmēt Liepājas valstspilsētas pašvaldības domes (turpmāk arī – dome) noteikto speciālistu piesaisti un to sniegto pakalpojumu pieejamību pašvaldības institūcijās un kapitālsabiedrībās, kurās pašvaldībai pieder kapitāldaļas vai kurām deleģēta pārvaldes uzdevuma veikšana, vai pie citām privātpersonām, kuras sniedz sabiedriskas nozīmes pakalpojumus. Šajos noteikumos jēdziens privātpersona lietots Valsts pārvaldes iekārtas likuma izprtanē.
4. Stipendiju piešķiršanai nepieciešamos līdzekļus pašvaldība plāno un paredz gadskārtējā pašvaldības budžetā.
5. Dome līdz kārtējā gada 1. septembrim nosaka stipendiju piešķiršanai atbalstāmās profesionālās studiju specialitātes un maksimālo stipendiātu skaitu katrā atbalstāmajā specialitātē. Ja dome kārtējā gadā nav pieņēmusi attiecīgu lēmumu, tad atbalstītas tiek iepriekšējā gadā noteiktās atbalstāmās profesionālās studiju specialitātes.
6. Stipendijas piešķir budžetā paredzēto līdzekļu ietvaros studentiem, kuri iegūst augstāko izglītību Latvijas valsts akreditētajās izglītības iestādēs. Priekšrocības saņemt stipendiju ir pretendentam ar augstāko vidējo atzīmi. Ja vidējās atzīmes ir vienādas, priekšrocības saņemt stipendiju ir:
   1. pretendentam ar augstāko vidējo svērto atzīmi;
   2. vecāko studiju kursu studentiem, ja vidējās svērtās atzīmes ir vienādas;
   3. pretendentam, kuram ir augstāks komisijas novērtējums par motivāciju studēt izvēlētajā specialitātē, strādāt Liepājā un studiju sasniegumiem, ja visi kritēriji stipendiātiem ir vienādi.
7. Ikmēneša bruto stipendijas apmērs:
   1. pilna laika augstākās izglītības programmās studējošajiem – 250 *euro*;
   2. maģistrantūrā studējošajiem – 350 *euro*;
   3. doktorantūrā un rezidentūrā studējošajiem – 500 *euro.*
8. Stipendiju piešķir no attiecīgā gada 1. novembra. Stipendijas izmaksu uzsāk pēc stipendijas līguma noslēgšanas un to izmaksā līgumā noteiktajā kārtībā. Ja stipendijas līgums no pašvaldības neatkarīgu iemeslu dēļ netiek noslēgts divu mēnešu laikā pēc lēmuma paziņošanas, uzskatāms, ka stipendiāts ir atteicies no stipendijas.
9. Pašvaldība stipendiju maksā:
   1. bakalaura, maģistrantūras un doktorantūras studiju programmās – 9 mēnešus gadā;
   2. rezidentūras studijās – 11 mēnešus gadā.
10. Pēc specialitātei atbilstošas kvalifikācijas iegūšanas stipendiātam Liepājas valstspilsētas pašvaldības administratīvajā teritorijā izvēlētajā specialitātē jānostrādā proporcionāli izmaksātās stipendijas ilgumam (skaitot pilnos gados), bet ne mazāk kā 3 gadi pēc kārtas. Minētajā termiņā neieskaita grūtniecības, dzemdību un bērna kopšanas atvaļinājuma laiku.
11. **Stipendijas izsludināšanas kārtība, kvalifikācijas kritēriji un iesniedzamie dokumenti**
12. Stipendiju piešķir atklāta konkursa kārtībā, kuru ne vēlāk kā līdz katra gada 1. oktobrim pašvaldības oficiālājā tīmekļa vietnē izsludina Liepājas valstspilsētas pašvaldības domes izveidota Stipendiju piešķiršanas komisija (turpmāk – komisija).
13. Uz stipendiju var pretendēt:
    1. pilna laika augstākās akadēmiskās izglītības vai pilna laika 2. līmeņa profesionālās augstākās izglītības studiju programmu bakalaura studiju programmas studenti (sākot no 2. studiju gada), maģistrants, doktorants (sākot no 1. studiju gada);
    2. rezidentūras programmā studējošie pamatspecialitātes, apakšspecialitātes un papildspecialitātes iegūšanai (sākot no 1. studiju gada);
    3. studenti, kam iepriekšējās izglītības sekmju vidējais vērtējums nav zemāks par 7 ballēm;
    4. studenti, kas pārvalda Latvijas Republikas valsts valodu.
14. Stipendijas pretendenti konkursam iesniedz šādus dokumentus:
    1. komisijai adresētu pieteikumu (1. pielikums);
    2. iepriekšējās izglītības dokumenta kopiju un sekmju izrakstu;
    3. izglītības iestādes izziņu par studiju faktu;
    4. sekmju izrakstu par iepriekšējo studiju periodu (izņemot 1. studiju gada 1. semestra studentiem);
    5. pretendenta parakstītu apliecinājumu (2. pielikums) par stāšanos darba vai citās līgumattiecībās pēc studiju pabeigšanas ar saistošo noteikumu 2. punktā minētajām institūcijām, kapitālsabiedrībām, privātpersonām;
    6. saistošo noteikumu 2. punktā minētās institūcijas, kapitālsabiedrības vai privātpersonas izsniegtu dokumentu, kas apliecina darba vai citu līgumattiecību nodibināšanu par stipendiāta nodarbinātību pēc studiju pabeigšanas;
    7. apliecinājumu par ģimenes ārsta prakses izveidošanu vai ģimenes ārsta pakalpojumu nodrošināšanu Liepājā citā saimnieciskās darbības vai darba tiesisko attiecību formā (iesniedz pretendenti, kas apgūst ģimenes (vispārējās prakses) ārsta specialitāti kā pamatspecialitāti saskaņā ar akreditētu profesionālo rezidentūras izglītības programmu medicīnā);
    8. motivācijas vēstuli par izvēlēto specialitāti un citus dokumentus pēc izvēles, kas apliecina studenta sasniegumus izvēlētajā specialitātē.
15. Pieteikumu kopā ar saistošo noteikumu 12. punktā minētajiem dokumentiem (turpmāk – pieteikums) ne vēlāk kā līdz kārtējā gada 20. oktobrim var iesniegt pašvaldībā klātienē personīgi, ar pasta pakalpojumu vai elektronisko sakaru starpniecību, vai, izmantojot Liepājas elektronisko pieteikumu sistēmu pieteikumi.liepaja.lv.
16. Pieteikums iesniedzams latviešu valodā, parakstāms pašrocīgi vai ar drošu elektronisko parakstu, nodrošinot pievienojamo dokumentu noformēšanu un apliecināšanu normatīvajos aktos noteiktā kārtībā. Svešvalodā sagatavotiem dokumentiem jāpievieno tulkojums valsts valodā.
17. Pieteikumus, kuri neatbilst visām noteikumu 11. un 12. punktā minētajām prasībām, komisija var atstāt bez izskatīšanas.
18. Pieteikumi, kas pašvaldībā saņemti pēc noteiktā iesniegšanas termiņa netiek vērtēti.
19. Stipendiju piešķir tikai tiem pretendentiem, kuri atbilst visiem saistošajos noteikumos noteiktajiem stipendiju piešķiršanas nosacījumiem, domes noteiktajām atbalstāmajām profesionālajām studiju specialitātēm un kuri iesnieguši pieteikumu un visus tam pievienojamos dokumentus.
20. **Komisijas kompetence**
21. Komisijas darbu vada Komisijas priekšsēdētājs, kuru ieceļ dome. Komisijas priekšsēdētāja vietnieku ar vienkāršu balsu vairākumu ievēlē komisija no komisijas locekļu vidus. Komisijas sēžu protokolēšanu un citus komisijas priekšsēdētāja noteiktos pienākumus veic pašvaldības izpilddirektora norīkots darbinieks.
22. Komisija ir lemttiesīga, ja sēdē piedalās vairāk kā puse komisijas locekļu.
23. Komisija lēmumus par stipendijas piešķiršanu pieņem ar vienkāršu balsu vairākumu. Ja balsis sadalās līdzīgi, izšķirošā ir komisijas vadītāja balss.
24. Komisijas priekšsēdētāja un vietnieka prombūtnē komisijas darbu vada komisijas ievēlēts vadītājs.
25. Komisijas kompetencē ietilpst:
    1. stipendiju konkursa organizēšana un izsludināšana;
    2. pretendentu iesniegumu izvērtēšana un lēmuma pieņemšana par stipendijas piešķiršanu vai atteikumu piešķirt stipendiju;
    3. stipendiātu iesniegto pārskatu izskatīšana;
    4. stipendiju līgumsaistību izpildes uzraudzība;
    5. jautājumu izlemšana par stipendijas apturēšanu vai pārtraukšanu;
    6. jautājumu izlemšana par izmaksātās stipendijas atgūšanu, stipendijas atmaksas apmēru un termiņu.
26. Komisija var sniegt ieteikumus domei par tām studiju programmām un specialitātēm, kurās ir kvalificētu speciālistu trūkums un kuru studējošajiem būtu nepieciešams piešķirt stipendijas.
27. Objektīvu vai lietderības apsvērumu dēļ, komisijas sēdes vadītājs var noteikt, ka, izmantojot tiešsaistes videokonferences sarunu rīku, komisijas sēde var notikt attālināti. Komisijas locekļu balsojums tiek pausts vārdiski un atspoguļots sēdes protokolā.
28. **Lēmuma pieņemšana un konkursa rezultātu paziņošana**
29. Desmit darba dienu laikā pēc konkursa dokumentu pieņemšanas termiņa beigām komisija:
    1. izvērtē pretendentu pieteikumus to atbilstību saistošajos noteikumos noteiktajām prasībām un domes noteiktajām atbalstāmajām profesionālajām studiju specialitātēm;
    2. pieņem lēmumu par stipendijas piešķiršanu pretendentam vai atteikumu piešķirt stipendiju.
30. Pieņemtais lēmums pretendentiem tiek paziņots Paziņošanas likumā noteiktajā kārtībā.
31. Komisijas lēmums nav apstrīdams. Sūdzības par komisijas rīcību, tostarp konkursa norisi, var iesniegt domē desmit dienu laikā pēc komisijas lēmuma paziņošanas.
32. **Līguma slēgšanas, atskaišu iesniegšanas, stipendijas izmaksas pārtraukšanas, apturēšanas un atmaksas kārtība**
33. Stipendijas saņemšanai stipendiāts ar pašvaldību slēdz līgumu, kurā paredzēts:
    1. stipendijas apmērs un izmaksas kārtība;
    2. līdzēju tiesības, pienākumi un atbildība;
    3. līguma izbeigšanas kārtība;
    4. darba tiesisko attiecību nodibināšanas, privātprakses vai saimnieciskās darbības uzsākšanas nosacījumi pēc studiju programmas pabeigšanas;
    5. līgumsods par līguma saistību neizpildi vai nepienācīgu izpildi, kā arī tiesības piemērot nokavējuma procentus stipendijas atmaksas gadījumā;
    6. izmaksātās stipendijas atmaksas kārtība studiju pārtraukšanas gadījumā vai gadījumā, ja stipendiāts pēc studiju pabeigšanas līgumā noteiktajā kārtībā nav uzsācis noteikumu līguma saistību izpildi;
    7. citi līguma noteikumi saistošo noteikumu mērķa sasniegšanai un izpildei.
34. Stipendiju izmaksu pārtrauc, ja:
    1. stipendiāts ir eksmatrikulēts no izglītības iestādes nesekmības dēļ;
    2. stipendiāts pārtrauc mācības;
    3. stipendiāts noteikumos noteiktajā termiņā nav iesniedzis dokumentus no izglītības iestādes par studiju turpināšanu izvēlētajā specialitātē un sekmju izrakstu, kas apliecina, ka stipendiāta vidējā atzīme nav zemāka par 7 ballēm vai iesniegtā izziņa liecina, ka stipendiāta vidējā atzīme ir zemāka par 7 ballēm;
    4. tiek konstatēts, ka mainījušies faktiskie vai tiesiskie apstākļi, kuriem pastāvot stipendijas piešķiršanas brīdī, komisija stipendiju stipendiātam nebūtu piešķīrusi;
    5. stipendijas līgums tiek izbeigts pirms termiņa pēc stipendiāta iniciatīvas.
35. Stipendijas izmaksa var tikt apturēta:
    1. stipendiātam atrodoties studiju pārtraukumā, kas piešķirts veselības stāvokļa dēļ, ja studiju pārtraukums no stipendijas līguma noslēgšanas dienas nav ilgāks par gadu;
    2. noteikumu 34. punktā noteiktajā gadījumā stipendijas izmaksu var apturēt uz laiku līdz komisijas noteiktajam dokumentu iesniegšanas termiņam. Ja šajā termiņā sekmju izraksts netiek iesniegts komisija tiesīga stipendijas izmaksu pārtraukt;
    3. akadēmiskā atvaļinājuma vai studiju pārtraukuma laikā, kas nav ilgāks par 12 mēnešiem no līguma noslēgšanas;
    4. pirmreizējas grūtniecības, dzemdību vai bērnu kopšanas atvaļinājuma laikā;
    5. stipendiāts atrodas akadēmiskajā atvaļinājumā vairāk kā 12 mēnešus vai atkārtotā grūtniecības, dzemdību vai bērnu kopšanas atvaļinājumā.
36. Stipendiātam ir pienākums nekavējoties informēt komisiju par tādu apstākļu iestāšanos, kas ir par pamatu stipendijas izmaksas apturēšanai vai pārtraukšanai.
37. Apturētā stipendijas izmaksa tiek atjaunota pēc tam, kad beigušies apstākļi, kas bijuši par pamatu stipendijas apturēšanai. Par šo apstākļu izbeigšanos stipendiāts nekavējoties paziņo komisijai. Stipendijas izmaksas pārtraukšana nedod tiesības uz tās atjaunošanu, kaut arī apstākļi, kuru dēļ stipendija pārtraukta ir mainījušies.
38. Stipendijas pārtraukšanas gadījumā visa stipendiātam piešķirtā bruto stipendija, līgumā noteiktajā kārtībā un termiņā ir jāatmaksā pašvaldībai.
39. Stipendiāts divu nedēļu laikā pēc katra studiju semestra beigām iesniedz komisijai studiju sekmju apliecinošus dokumentus, izņemot rezidentu, kurš līdz kārtējā gada 15. septembrim iesniedz izglītības iestādes izsniegtu izziņu, kas apliecina stipendiāta sekmju atbilstību noteikumu prasībām. Studiju kursos, kas netiek novērtēti baļļu sistēmā jābūt novērtējumam, kas apliecina studiju kursa sekmīgu nokārtošanu.

**VI. Noslēguma jautājumi**

1. Stipendiātiem, kas noslēguši līgumus līdz šo noteikumu spēkā stāšanās dienai, piemērojama šajos noteikumos noteiktā kārtība par nodarbinātību un stipendiju atmaksas kārtību.
2. Ar saistošo noteikumu spēkā stāšanos spēku zaudē Liepājas pilsētas domes 2014. gada 21. augusta saistošie noteikumi Nr.13 "Par Liepājas pilsētas pašvaldības stipendiju piešķiršanu".

Priekšsēdētājs Gunārs Ansiņš

1. pielikums  
Liepājas valstspilsētas pašvaldības domes  
2023. gada \_\_. \_\_\_\_\_\_\_\_  
saistošajiem noteikumiem Nr. \_\_\_\_\_

**PIETEIKUMS**

Liepājas valstspilsētas pašvaldības

stipendiju piešķiršanas komisijai

|  |  |  |
| --- | --- | --- |
| Informācija par pretendentu | | |
| Vārds |  | |
| Uzvārds |  | |
| Personas kods: |  | |
| Deklarētās dzīvesvietas adrese un adrese, uz kuru paziņojams (ja atšķiras no deklarētās) |  | |
| Tālrunis |  | |
| E-pasts |  | |
| Bankas konta numurs stipendijas izmaksai |  | |
| Informācija par studijām | | |
| Iegūstamā kvalifikācija | |  |
| Zinātniskais grāds | |  |
| Studiju programmas nosaukums | |  |
| Augstākās izglītības iestāde, fakultāte (Iestādes adrese, valsts, kontakti) | |  |
| Studiju uzsākšanas gads augstākās izglītības iestādē | |  |
| Paredzamais studiju ilgums | |  |
| Pievienojamie dokumenti | | |
| Iepriekšējās izglītības dokumenta kopiju un sekmju izraksts | | |
| Izglītības iestādes izziņa par studiju faktu | | |
| Sekmju izraksts par iepriekšējo studiju periodu (izņemot 1. studiju gada 1. semestra studentiem) | | |
| Apliecinājums (2. pielikums) par stāšanos darba vai citās nodarbinātības tiesiskajās attiecībās pēc studiju pabeigšanas ar saistošo noteikumu 2. punktā minētajām institūcijām, kapitālsabiedrībām, privātpersonām. | | |
| Saistošo noteikumu 2. punktā minētās institūcijas, kapitālsabiedrības vai privātpersonas izsniegts dokuments, kas apliecina darba vai citu tiesisko attiecību nodibināšanu par stipendiāta nodarbinātību studiju laikā vai pēc studiju pabeigšanas. | | |
| Motivācijas vēstule par izvēlēto specialitāti un citi dokumenti pēc izvēles, kas apliecina studenta sasniegumus izvēlētajā specialitātē. | | |
|  | | |

**Informācija par datu apstrādi:**

Pārzinis personas datu apstrādei ir Liepājas valstspilsētas pašvaldība, kuras vārdā rīkojas tās izveidota stipendiju piešķiršanas komisija, adrese: Rožu iela 6, Liepāja, tālrunis: 63 404 750, elektroniskā pasta adrese: pasts@liepaja.lv

Pārziņa Personas datu aizsardzības speciālista kontaktinformācija: tālrunis 63 422 331, adrese: Rožu iela 6, Liepāja, elektroniskā pasta adrese: das@liepaja.lv

Jūsu personas datu apstrādes mērķis ir **pašvaldības stipendijas speciālistu piesaistei** **pieteikumu izvērtēšana un stipendiju piešķiršana, un stipendiju līguma noslēgšana un izpilde.**

Papildu informācija par personas datu apstrādi pieejama mājaslapā [www.liepaja.lv](http://www.liepaja.lv) sadaļā *Privātuma politika* vai klātienē Klientu apkalpošanas un pakalpojumu centrā, Liepājā, Rožu ielā 6.

|  |  |  |  |
| --- | --- | --- | --- |
|  | | | |
| (paraksts un paraksta atšifrējums) | | | |
| 20\_\_.gada \_\_\_\_\_\_ . \_\_\_\_\_\_\_\_\_\_\_\_\_\_\_\_\_\_\_\_\_\_\_ | |  |  |
|  |  | (vietas nosaukums) | |
|  | | | |

2. pielikums  
Liepājas valstspilsētas pašvaldības domes  
2023. gada \_\_. \_\_\_\_\_\_\_\_  
saistošajiem noteikumiem Nr. \_\_\_\_\_

**APLIECINĀJUMS**

|  |  |
| --- | --- |
| Es |  |
|  | (personas vārds, uzvārds) |
|  |  |
|  | (personas kods) |

 ar savu parakstu apliecinu, ka esmu iepazinusies/-ies ar visu informāciju, kas attiecas uz Liepājas valstspilsētas pašvaldības stipendiju piešķiršanas kārtību. Stipendijas piešķiršanas gadījumā pēc kvalifikācijas iegūšanas, apņemos stāties darba vai citās līgumiskās attiecībās ar pašvaldību vai citu saistošajos noteikumos minēto publisko vai privāto tiesību juridisko personu, vai uzsākt saimniecisko vai uzņēmējdarbību vai privātpraksi, nodrošinot savas specialitātes pakalpojumu pieejamību Liepājas valstspilsētas pašvaldības administratīvajā teritorijā. Minēto saistību neizpildes gadījumā, apņemos atmaksāt pašvaldības budžetā man izmaksāto stipendiju.

|  |  |  |  |
| --- | --- | --- | --- |
|  | | | |
| (paraksts un paraksta atšifrējums) | | | |
| 20\_\_.gada \_\_\_\_\_\_ . \_\_\_\_\_\_\_\_\_\_\_\_\_\_\_\_\_\_\_\_\_\_\_ | |  |  |
|  |  | (vietas nosaukums) | |